Public procurement notice: Contract Notice
Published: 2024-07-19
Contract type: Supplies
Procedure: Open procedure
CPV classification: 33100000 | 33141620 | 33161000: Electrosurgical equipment | 33172000: Resuscitation devices | 33191000
Estimated value: 8729000 RON
Submission deadline: 2024-08-23
Award criteria: price, quality

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Autoritatea contractantă intenționează să încheie unul sau mai multe contracte de achiziție publică prin intermediul căruia/cărora să achiziționeze echipamente, truse, dispozitive și instrumente medicale, inclusiv instalare și/sau montaj, punere în funcțiune, testare, instruire personal și service în perioada de garanție, respectiv următoarele:
o	Turn laparoscopic ginecologic 4K – 1 buc.;
o	Platforma electrochirurgicala cu sistem de sigilare vasculara – 1 buc.;
o	Turn laparoscopic chirurgie generala 4K – 1 buc.;
o	Microscop operator oftalmologie cu sistem video și post 2 integrat – 1 buc.;
o	Set rezectoscop bipolar complet – 1 buc.;
o	Unitate electrochirurgie pentru rezecție monopolară și bipolară – 1 buc.;
o	Video rino-laringoscop flexibil – 1 buc.;
o	Oto-endoscoape – 1 buc.;
o	Endoscope rino-sinusale (diverse grade) – 1 buc.;
o	Trusa LSS completa – 1 buc.;
o	Trusa completa esofagoscopie rigida – 1 buc.;
o	Lampa examinare cu brat mobil – 2 buc.;
o	Trusa chirurgicala ortopedie – 1 buc.;
o	Motor chirurgical (drill+oscilant) ortopedie – 1 buc.;
o	Motor drill chirurgie pediatrica – 1 buc.;
o	Trusa instrumentar chirurgie pediatrica – 1 buc.;
o	Trusa instrumentar de microchirurgie – 1 buc.;
o	Trusa instrumentar chirurgie plastica – 1 buc.;
o	Electrocardiograf – 1 buc.;
o	Tourniuet pneumatic digital – 1 buc.;
o	Aparat de hemodializa intermitenta – 4 buc.;
o	Masina sigilat pungi sterilizare – 2 buc.;
o	Video Bronhoscop (turn) – 1 buc.;
o	Spirometru – 1 buc.;
o	Monitor functii vitale-  monitorizarea oxigenarii cerebrale si profunzimea sedarii – 1 buc.;
o	Scanner cu ultrasunete wireless portabil – 1 buc.;
o	Statie de andocare cu seringi automate (6 injectomate + 2 infuzomate) – 5 buc.;
o	Sistem monitorizare debit cardiac – 1 buc.;
o	Aparat anestezie – 2 buc.;
o	Monitoare functii vitale ATI – 2 buc.;
o	Ventilator – 2 buc.;
o	Injectomate – 10 buc.;
o	Infuzomat – 10 buc.;
o	Ventilator copii (UPU) – 1 buc.
Descrierea completă a echipamentelor, truselor, dispozitivelor și instrumentelor medicale, precum și detalierea exactă a specificațiilor tehnice și a activităților necesare se vor regăsi în cuprinsul Caietului de sarcini și a anexelor acestuia (dacă va fi cazul). 
Având în vedere prevederile Directivelor 18/2004, 2014/24/UE și 2014/25/UE, specificațiile tehnice care fac trimitere la standarde naționale sau la transpunerile unor standarde europene se vor citi și interpreta „sau echivalent”. Astfel, orice referire în documentele achiziției care indică o anumită origine, sursă, producție, producător, un procedeu special, un standard, un normativ, o marcă de fabrică sau de comerț, un brevet de invenție, o licență de fabricație, sunt menționate doar cu scopul de a identifica cu ușurință tipurile de produs, din perspectiva conceptului, și nu au ca efect favorizarea sau eliminarea anumitor operatori economici sau a anumitor produse/servicii.
În contextul dat, specificațiile în cauză vor fi considerate ca fiind însoțite de mențiunea „sau echivalent”, iar ofertanții au obligația de a demonstra echivalența produselor/serviciilor ofertate cu cele solicitate, dacă este cazul.
Numărul de zile până la care se pot solicita clarificări înainte de data limită de depunere a ofertelor este de 18 zile. Autoritatea contractantă va răspunde în mod clar și complet tuturor solicitărilor de clarificări în a 11-a zi înainte de data limită de depunere a ofertelor.
Termenele limită de primire a solicitărilor de clarificări, respectiv de transmitere a răspunsului autorității contractante au fost calculate astfel încât operatorii economici sa beneficieze de cele 10 zile prevăzute de Art.161 din Legea nr. 98/2016 privind achizițiile publice, cu modificările și completările ulterioare.
Orice solicitare de clarificări trebuie transmisă în SEAP (https://e-licitatie.ro/pub).
Cerința nr.1:
Ofertanții unici, ofertanții asociați, subcontractanții și/sau terții susținători, după caz, nu trebuie să se regăsească în situațiile prevăzute la nivelul Art. 164, Art. 165 și Art. 167 din Legea nr. 98/2016 privind achizițiile publice, cu modificările și completările ulterioare. În caz contrar, autoritatea contractantă va proceda la excluderea acestora din cadrul procedurii de achiziție publică.
Modalitatea de îndeplinire:
Se va completa și prezenta DUAE de către ofertanți unici, ofertanți asociați, subcontractanți și/sau terți susținători, după caz, cu informațiile aferente situației lor.
Documentele justificative care probează îndeplinirea celor asumate prin completarea DUAE urmează a fi prezentate, la solicitarea autorității contractante, doar de către ofertantul clasat pe primul loc în clasamentul intermediar, întocmit la finalizarea evaluării ofertelor. Fără a ne limita la acestea, documentele vor putea fi următoarele:
1) Persoanele juridice române:
a) Cazierul judiciar al operatorului economic si al membrilor organului de administrare, de conducere sau de supraveghere al respectivului operator economic, sau a celor ce au putere de reprezentare, de decizie sau de control in cadrul acestuia, asa cum rezulta din certificatul constatator emis de ONRC/actul constitutiv;
b) Certificatul de atestare fiscala din care sa reiasa lipsa datoriilor restante, cu privire la plata contributiilor la bugetul general consolidat, la momentul prezentarii acestora;
c) Certificatul de atestare fiscala din care sa reiasa lipsa datoriilor restante, cu privire la plata impozitelor si taxelor la bugetul local, la momentul prezentarii acestora. Se vor prezenta Certificatele de atestare fiscala privind indeplinirea obligatiilor de plata a impozitelor, taxelor si contributiilor de asigurari sociale la toate sediile si punctele de lucru pentru care exista obligatii de plata;
d) dupa caz, documente prin care se demonstreaza faptul ca operatorul economic poate beneficia de derogarile prevazute la Art. 166, alin. (2), Art. 167, alin. (2) și Art. 171 din Legea nr. 98/2016 privind achizitiile publice;
e) alte documente edificatoare, dupa caz.
2) Persoanele juridice străine:
Operatorii economici străini pot prezenta orice documente edificatoare, eliberate de autorități competente din țara în care acestia sunt rezidenți, prin care să dovedească îndeplinirea cerințelor, în conformitate cu legislația din țara de rezidență, însoțite de traducerea autorizată în limba română. 
În cazul în care în tara de origine sau în tara în care este stabilit ofertantul nu se emit documente de natura celor prevazute la Art. 168, alin. (1) sau respectivele documente nu vizeaza toate situatiile prevazute la Art. 164, Art. 165 și Art. 167, autoritatea contractanta accepta o declaratie pe propria raspundere sau, daca în tara respectiva nu exista prevederi legale referitoare la declaratia pe propria raspundere, o declaratie autentica data în fata unui notar, a unei autoritati administrative sau judiciare sau a unei asociatii profesionale care are competente în acest sens, din România.
Cerința nr.2:
Ofertanții unici, ofertanții asociați, subcontractanții și terții susținători, după caz, nu trebuie să se regăsească în situațiile potențial generatoare de conflict de interese prevăzute la nivelul Art. 59 și Art. 60 din Legea nr. 98/2016 privind achizițiile publice, cu modificările și completările ulterioare. În caz contrar, autoritatea contractantă va proceda la excluderea acestora din cadrul procedurii de achiziție publică.
Persoanele cu funcții de decizie cu privire la organizarea, derularea și finalizarea procedurii de achiziție din cadrul autorității contractante sunt următoarele:
o	Damian Claudiu Constantin – Manager;
o	Rusen Cristina – Director financiar-contabil;
o	Turcu Luminița – Director de îngrijiri;
o	Nicolae Ene – Șef serviciu achiziții.

Modalitatea de îndeplinire:
Se va completa și prezenta DUAE de către ofertanți unici, ofertanți asociați, subcontractanți și/sau terți susținători, după caz, cu informațiile aferente situației lor și, totodată, se va completa și prezenta o declarație privind neîncadrarea în situațiile potențial generatoare de conflict de interese prevăzute la nivelul Art. 60 din Legea nr. 98/2016 privind achizițiile publice, cu modificările și completările ulterioare. Declarația în cauză se va transmite în forma prezentată în Secțiunea „Formulare” din cadrul documentației de atribuire, de către ofertanți unici, ofertanți asociați, subcontractanți și terți susținători, după caz, odată cu DUAE.
Cerinta nr.1
Operatorii economici care depun oferta trebuie sa dovedeasca o forma de înregistrare în conditiile legii din tara de rezidenta, din care sa reiasa ca operatorul economic este legal constituit, ca nu se afla în niciuna dintre situatiile de anulare a constituirii, precum si faptul ca are capacitatea profesionala de a realiza activitatile care fac obiectul contractului. 
De asemenea, obiectul contractului trebuie să aibă corespondent în codul CAEN din certificatul emis de ONRC sau de organismul la care operatorul economic este atestat profesional.
Cerința se aplică inclusiv pentru subcontractanți  pentru partea din contract pe care aceștia urmează să o realizeze, care vor completa informațiile aferente situației lor la nivelul unui DUAE distinct.
Modalitatea de îndeplinire:
Se va completa și prezenta DUAE de către ofertanți unici, ofertanți asociați, subcontractanți și/sau terți susținători, după caz, cu informațiile aferente situației lor, urmând ca documentele justificative/ suport să fie prezentate, la solicitarea autorității contractante, doar de către ofertantul clasat pe primul loc în urma clasamentului intermediar întocmit la finalizarea evaluării ofertelor.
Documente justificative/suport DUAE:
o	Certificatul constatator emis de ONRC de pe lângă Tribunalul Municipiului Bucureşti/teritorial, sau document edificator valabil la momentul prezentării. De asemenea, in cadrul documentului prezentat trebuie sa se regaseasca si urmatoarele informatii: datele de identificare ale operatorului economic, actionarii/asociatii, organele de conducere, administratorii, membrii Consiliului de Administratie, membrii Consiliului de Supraveghere, cotele de participare, puncte de lucru si activitati autorizate.
o	Pentru persoanele juridice străine: documente edificatoare echivalente care să dovedească o formă de înregistrare ca persoană juridică sau de atestare ori apartenență din punct de vedere profesional, în conformitate cu prevederile legale din țara în care ofertantul este rezident.
Cerinta nr.2
Avizul de funcționare în materie de dispozitive medicale eliberat de Ministerul Sănătăţii prin Agenţia Naţională a Medicamentului şi a Dispozitivelor Medicale din România (ANMDM) sau documente echivalente emise în țara de rezidență pentru activități de import și distribuție dispozitive medicale, precum și pentru instalare și/sau mentenanță dispozitive medicale, în acord cu dispozițiile Art. 924 – Art. 941 din cadrul Legii nr. 95/2006 privind reforma în domeniul sănătății, cu modificarile si completarile ulterioare.
Se va completa și prezenta DUAE de către ofertanți unici, ofertanți asociați, subcontractanți și/sau terți susținători, după caz, cu informațiile aferente situației lor, urmând ca documentele justificative/ suport, să fie prezentate, la solicitarea autorității contractante, doar de către ofertantul clasat pe primul loc în urma clasamentului intermediar întocmit la finalizarea evaluării ofertelor.
Documente justificative/suport DUAE: avizul de funcționare în materie de dispozitive medicale eliberat de Ministerul Sănătăţii prin Agenţia Naţională a Medicamentului şi a Dispozitivelor Medicale din România (ANMDM) sau, pentru ofertanții străini, documentul echivalent emis în țara de rezidență, în termenul de valabilitate.